আর এভাবেই ঔপন্যাসিক সুনীল গঙ্গোপাধ্যায় মহাভারতের মিথিক্যাল অর্জুনের প্রতিরূপক চরিত্র রূপে সৃজন করে ফেলেন আধুনিক জীবনকথার অর্জুনকে। নবযুগের নবার্জুন এক অনাগত ভবিষ্যতের স্বপ্নকে সাংকেতিক করে তোলে। বাঙালিকে ঘিরেই ওই স্বপ্ন। অর্জুন উপন্যাসে ঔপন্যাসিক দেশভাগ ও দেশত্যাগের নির্মম বাস্তবতার পটে ওই স্বপ্নকথাকেই প্রচ্ছন্ন মিথের আশ্রয়ে প্রতিরূপক তাৎপর্য দান করেছেন।